Komission direktiivi 92/19/ETY, annettu 23 päivänä maaliskuuta 1992, rehukasvien siementen pitämisestä kaupan annetun direktiivin 66/401/ETY muuttamisesta



Virallinen lehti nro L 104 , 22/04/1992 s. 0061 - 0062

Suomenk. erityispainos Alue 3 Nide 41 s. 0218

Ruotsink. erityispainos Alue 3 Nide 41 s. 0218



KOMISSION DIREKTIIVI, annettu 23 päivänä maaliskuuta 1992, rehukasvien siementen pitämisestä kaupan annetun direktiivin 66/401/ETY muuttamisesta (92/19/ETY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 90/654/ETY(2), ja erityisesti sen 2 artiklan 1 a kohdan, sekä katsoo, että direktiivissä 66/401/ETY tarkoitettujen lajien risteytymisen tuloksena syntyviä hybridejä koskevan tieteellisen ja teknisen tietämyksen kehityksen perusteella mainitun direktiivin soveltamisalaan olisi sisällytettävä Festuca pratensis Hudsin ja Lolium multiflorum Lamin risteytymisen tuloksena syntyvät hybridit, koska niiden merkitys yhteisössä on kasvanut, tieteellisen ja teknisen tietämyksen kehityksen perusteella mainitun direktiivin liitteitä II ja III olisi muutettava niiden vaatimusten mukauttamiseksi, jotka lajin Festulolium siementen sekä erien ja näytteiden painojen on täytettävä, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiiviä 66/401/ETY seuraavasti. 1 Lisätään 2 artiklan 1 a kohtaan seuraava: "Tämä määritelmä koskee myös edellä mainittujen lajien risteytymisen tuloksena syntyneitä hybridejä. Festuca pratensis Huds × Lolium multiflorum Lam Hybridit, jotka ovat syntyneet nurminadan ja italianraiheinän (westerwoldin raiheinä mukaan luettuna) ( × Festulolium) risteytymisen tuloksena." 2 Lisätään 3 artiklan 1 kohtaan ilmaisu " × Festulolium" ilmaisun "Festuca rubra L." jälkeen. 3 Lisätään liitteessä I olevaan 3 jaksoon ilmaisu "tai x Festulolium" ilmaisun "Lolium species" jälkeen. 4 Lisätään liitteessä II olevan I jakson 2 kohdan A taulukkoon ilmaisun "Festuca rubra L." jälkeen: ">TAULUKON PAIKKA> " 5 Lisätään liitteessä II olevan II jakson 2 kohdan A taulukkoon ilmaisun "Festuca rubra L." jälkeen: ">TAULUKON PAIKKA> " 6 Lisätään liitteeseen III ilmaisun "Festuca rubra L." jälkeen: ">TAULUKON PAIKKA> " 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1992. Jäsenvaltioiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 23 päivänä maaliskuuta 1992. Komission puolesta Ray MAC SHARRY Komission jäsen (1) EVYL N:o L 125, 11.7.1966, s. 2298/66 (2) EYVL N:o L 353, 17.12.1990, s. 48